
JÓTÁLLÁS 


Korlátozott, 25 éves, átruházható lakossági jótállás


COSENTINO, S.A.U. A (COSENTINO) garanciát vállal a beépített SILESTONE® by Cosentino® termék bejegyzett tulajdonosa számára a termék mechanikai hibáktól való mentességére a vásárlás dátumától számított HUSZONÖT (25) ÉVRE.
Kérjük, őrizze meg a vásárlást igazoló bizonylatot. A jótállás a Silestone® felületek vásárlójára korlátozódik és átruházható.

A Garancialevél akkor lép teljeskörűen hatályba, ha a vevő a termék megvásárlásától számított 6 hónapon belül regisztrálja azt a vonatkozó szakaszban leírtak szerint, és amennyiben a vevő benyújtja az eredeti számlát vagy vásárlást igazoló bizonylatot (ennek tartalmaznia kell a vásárlás dátumát és a termék forgalmazójának nevét). A vevőnek el kell küldenie a hibás terméket a COSENTINO részére. A garancia hatályba lépéséhez regisztrálni kell azt a www.cosentino.com honlapon.
A COSENTINO fenntartja a jogot az ingyenes jótállási szolgáltatás megtagadására, ha a fenti bekezdésben szereplő feltételek nem teljesülnek.

Mire vonatkozik a jótállás
A jótállás kötelezi a COSENTINO vállalatot, hogy minden hibás terméket a vevő által megvásárolthoz hasonló jellemzőkkel (szín, vastagság stb.) rendelkező termékre cseréljen vagy javítson az itt szereplő szerződéses feltételeknek megfelelően HUSZONÖT (25) ÉVES jótállási időtartamban.
A garancia a SILESTONE® by Cosentino® kétdimenziós alkalmazásra tervezett kvarcfelületeire vonatkozik, mint pl. állandó beépítésű, beltéri konyhai munkapultok, burkolatok, fal- és padlófelületek a vevő vagy a termék végfelhasználója tulajdonában álló lakóépületekben (vagy nem lakáscélra felhasznált egyéb ingatlanokban).
Fontos a színt és a felület jellegét véglegesíteni a vásárlás lezárása előtt, mivel ezen opciók későbbi módosítására a jelen jótállás nem fog vonatkozni.
A jelen Garancialevél érvényességének minden esetben feltétele a SILESTONE® by Cosentino® termék használati és karbantartási utasításainak a vevő általi szigorú betartása, ahogyan az a meglévő felhasználói kézikönyvekben szerepel a termék különböző alkalmazásaira vonatkozóan (www.cosentino.com).

Mire nem vonatkozik a jótállás
A jótállás nem vonatkozik a hibás vagy nem megfelelő kivitelezésre és/vagy beépítésre.
Minden kár, amelyet a COSENTINO vállalathoz nem kapcsolódó harmadik felek bármely cselekedete, munkája, vagy bármely más beavatkozása közvetlenül vagy közvetetten okoz, azaz: a termék nem megfelelő felülete/előkészítése okozta problémák, nem megfelelő beépítési módszerek vagy az eredeti SILESTONE® by Cosentino® termék bármely más módosítása vagy átalakítása okozta problémák, például színváltozások, hő hatása, ütés okozta károk, nem rendeltetésszerű használat vagy nem megfelelő vegyszerrel való kezelés, olyan harmadik felek által, akik nem tartoznak a COSTENTINO vállalathoz.
A nem rendeltetésszerű használatból származó károk, például: (i) a termék a rendeltetési céljától eltérő használata; (ii) a termék oly módon történő használata, amely nem felel meg a vonatkozó műszaki vagy biztonsági szabványoknak; (iii) a felhasználói és karbantartási kézikönyv utasításainak be nem tartása; és (iv) a termék kültéri körülményeknek való kitettsége.

A COSENTINO nem felel a részben vagy egészben vis maior, munkaterületi körülmények, építészeti vagy műszaki kialakítás, szerkezetmozgások, vandalizmus, balesetek, természeti katasztrófák, más termékekkel való kölcsönhatások okozta károk, vagy a COSENTINO hatókörén kívül álló egyéb okok okozta károk tekintetében.

A szín, tónus, árnyalat, részecskestruktúra vagy a felületi fényesség változásai az anyagban, amelyek a termék különböző összetevőinek természetes időbeni változásaiból erednek.

A felület a beépítést követően keletkező repedései. A végleges termék repedései nem minősülnek anyaghiba jelének. A repedés fő okai a mozgások, a közvetlen hőhatások a felületen, túlzott súly elhelyezése a felületen, vagy az anyag megkarcolása, ütése vagy egyéb hatás a beépítést követően.

A jelen Garancialevél által fedezett gyártási hibák definíciója nem foglalja magában


a termék tényleges funkcióján kívüli kiegészítő szolgáltatások tartósságát az érvényességi időszak során.

Lepattanás. A lepattanást nem anyaghiba, hanem a felülettel súrlódó és annak nekiütődő tárgyak okozzák.

A garancia nem vonatkozik a következményi vagy járulékos károkra, magán a terméken kívüli veszteségekre vagy kiadásokra, mint például a más termékekben vagy létesítményekben keletkezett károk, kiegészítő vagy további javítások a víz- vagy áramellátó hálózatokban, épületszerkezetekben, amelyek a jelen garancia hatálya alá tartozó SILESTONE® by Cosentino® termék javításához vagy cseréjéhez lehetnek szükségesek, és amelyek a vevő kizárólagos felelősségét képezik.

A jótállás nem vonatkozik továbbá azon károkra, amelyek a hatálya alá tartozó hibákból erednek, beleértve azokat is, amelyek a jótállási igény feldolgozási időszaka, valamint a termék cseréjének időszaka alatt következnek be.
 A kizárás kiterjed többek között minden kárra, beleértve a profit elvesztését, a kereskedelmi, ipari, szakmai vagy egyszerűen lakóhelyi tevékenységekre gyakorolt hatásokat, amelyeket a termék vásárlója vagy bármely harmadik fél elszenvedhet.

A termék intenzív vagy folyamatos, hosszú idejű használatnak való kitettségéből, vagy közös területeken történő használatából eredő problémák vagy károk, például, többek között elszíneződések, a teljesítmény vagy az esztétikai jellemzők elvesztése vagy csökkenése, vagy a padló deformációja.

Sztatikus elektromosság keletkezéséből, vagy annak kiküszöbölésére vagy csökkentésére alkalmazott termékek használatából eredő problémák, károk vagy hátrányok.

Azon épület kivitelezéséhez felhasznált műszaki tervek hibáiból vagy hiányosságaiból
eredő károk, ahol a SILESTONE® by Cosentino® termékek beépítésre kerülnek.

Kizárásra kerülnek bármely SILESTONE® by Cosentino® termékminta vagy fénykép és a

megvásárolt tényleges termék közötti különbségek is. Szintén ki vannak zárva az anyag összetevői és csiszolási hibák által okozott pontok vagy foltok, mivel a COSENTINO semmilyen körülmények között nem értékesít ilyen hibákkal rendelkező termékeket.

A jelen jótállás nem vonatkozik a termék olyan javításaira és/vagy anyagmozgatásra, amely a COSENTINO megfelelő ellenőrzése nélkül történik.

A garancia nem vonatkozik a teljeskörűen ki nem fizetett termékekre.

A garancia nem vonatkozik a SILESTONE® termékek kereskedelmi felhasználására. Kereskedelmi felhasználásnak minősül többek között a termék kereskedelmi épületekben, például kiskereskedelmi egységekben, éttermekben, irodákban, hotelekben vagy apartmanépületekben történő felhasználása.

Hogyan kell használni ezt a jótállást
A jótállás tulajdonosaként történő regisztrációhoz a jótállást aktiválni kell a www.silestone.com oldalon. Ez a honlap bizonyos információkat kér a regisztráció elvégzéséhez, többek között az értékesítési pont és/vagy kivitelező, valamint a vevő adatait is. Ezért javasoljuk, hogy a vevő közvetlenül az értékesítési ponton vagy a kivitelező segítségével regisztráljon. A regisztrációt követően a vevő kinyomtathatja a jótállást saját használatra.



Hogyan kell jótállási igényt bejelenteni

Ha úgy gondolja, hogy a SILESTONE® by Cosentino® terméke hibás, és igénybejelentést kíván benyújtani a jelen jótállás keretében, azt megteheti faxon, e-mailben és/vagy levélben, vagy telefonon a COSENTINO Ügyfélszolgálata részére, a jótállás számának megadásával:

COSENTINO NORTH AMERICA HEADQUARTERS
355 Alhambra Circle Suite 1000, Coral Gables, FL 33134, United States of America
786.686.5060
@Ap Cosentinousa
Ügyfélszolgálat e-mail: CS@cosentino.com www.silestoneusa.com / www.cosentino.com

A jelen jótállás keretében nyújtott szolgáltatások igényléséhez be kell engednie a COSENTINO vállalat vagy engedélyezett ügynöke, kivitelezője vagy építési vállalkozója képviselőjét az otthonába, hogy megvizsgálhassa a Silestone® terméket. Ésszerű mértékben együtt kell működnie továbbá a COSENTINO vállalattal és képviselőivel a jelen korlátozott jótállás nyújtásának folyamatában.

Ha a jelen korlátozott jótállás másképpen nem rendelkezik, a COSENTINO nem vállal sem kártérítési, sem szerződéses felelősséget semmilyen közvetlen, következményi vagy járulékos kárból eredő veszteségért, amely a termék a jelen jótállás hatálya alá tartozó, lakóhelyi használatából vagy használatra való alkalmasságából származik. Egyes államok nem teszik lehetővé a járulékos károk kizárását vagy korlátozását, így lehetséges, hogy a fenti korlátozás vagy kizárás Önre nem vonatkozik.

A COSENTINO az itt kifejezetten feltüntetetteken kívül a termékeinek vonatkozásában nem vállal semmilyen más, kifejezett vagy hallgatólagos jótállást, teljesítményt vagy garanciát. Az Egyesült Államok egyes államai nem teszik lehetővé a jótállás időtartamának korlátozását, így lehetséges, hogy a fenti korlátozás Önre nem vonatkozik.

A jótállás bizonyos jogokat biztosít Önnek, azonban rendelkezhet egyéb jogokkal is, amelyek országról országra, illetve az USA-ban államról államra, és Kanadában tartományról tartományra változhatnak.*A jótállási szolgáltatás aktiválásához és a feltételek megismeréséhez lásd a www.silestone.com oldalt.

Mit tesz a COSENTINO, ha a termék hibás
Ha valamely SILESTONE® by Cosentino® termék hibásnak bizonyul, a jelen jótállás feltételeinek keretében a COSENTINO, megfelelő felülvizsgálatot követően, kicseréli vagy kijavítja a SILESTONE® by Cosentino® termék előállításához szükséges anyagot. A COSENTINO engedéllyel rendelkezik jótállás nyújtására a SILESTONE® by Cosentino® kvarcfelületekre vonatkozóan.
A jótállás a hibás termék a vevő által megvásárolt termékkel azonos jellemzőkkel (szín, vastagság stb.) rendelkező termékre történő cseréjét foglalja magában, kivéve, ha ez nem lehetséges, mert a termék forgalmazása időközben megszűnt. Ilyen esetben a terméket hasonló jellemzőkkel rendelkező termékre cseréljük.

A SILESTONE® késztermékekre vonatkozó speciális jótállási információk.
A SILESTONE® by Cosentino® késztermékek, háromdimenziós felületek, például konyhai mosogatók, WC-k és zuhanytálcák formájában, a termék gyártási hibájára vonatkozó jótállással rendelkeznek, melynek
időtartama ÖT (5) ÉV, az egyéb SILESTONE® by Cosentino® termékekre vonatkozó valamennyi feltétel és korlátozás szerint.

A jelen Garancialevélben szereplő 25 éves időszak kizárólag a 2015. január 1-je után értékesített és regisztrált termékekre vonatkozik.
A COSENTINO fenntartja a jogot a jótállás nyújtásának elutasítására, ha a fenti követelmények nem teljesülnek, vagy az ügyfél által megadott információk a valóságnak nem felelnek meg, hiányosak vagy olvashatatlanok.

COSENTINO NORTH AMERICA HEADQUARTERS
355 Alhambra Circle Suite 1000, Coral Gables, FL 33134, United States of America
786.686.5060
@Ap Cosentinousa
Ügyfélszolgálat e-mail: CS@cosentino.com 
www.silestoneusa.com / www.cosentino.com


*A feltételek megismeréséhez lásd a www.silestone.com oldalt.
További információkért az NSF tanúsítvánnyal rendelkező színekre vonatkozóan lásd a hivatalos weboldalt: www.nsf.org

A product designed by COSENTINO

